open-index/open-wikipedia-markdown huggingface dataset:
לקס פרידמן

**לקס פרידמן** (ברוסית : **Лекс Фридман**, באנגלית: **Lex Fridman**; נולד ב-15 באוגוסט 1983) הוא מדען מחשבים רוסי-אמריקאי ממוצא יהודי, שדרן פודקאסט וחוקר בינה מלאכותית. הוא מדען מחקר במכון הטכנולוגי של מסצ'וסטס, ומנחה את הפודקאסט של לקס פרידמן, פודקאסט וסדרת יוטיוב.

## חיים מוקדמים וחינוך
פרידמן הוא יהודי ממוצא רוסי ונולד בצ'קלובסק, טג'יקיסטן. אביו, פיזיקאי הפלזמה אלכסנדר פרידמן, נולד בקייב, אוקראינה ומשמש כפרופסור ומנהל מכון הפלזמה CJ Nyheim במכללה להנדסה של אוניברסיטת דרקסל. סבתו מצד אמו נולדה וגדלה בחרקוב, וסבו מצד אמו נלחם בצבא האדום נגד הנאצים במהלך מלחמת העולם השנייה. אחיו הוא גרגורי פרידמן, גם הוא חוקר בפיזיקה של פלזמה.

כשהיה כבן 11 עברה משפחתו של פרידמן מרוסיה לאזור שיקגו. הוא למד בבית הספר התיכון נויקווה ואלי בנאפרוויל, אילינוי. לאחר מכן המשיך לקבל תארים BS ו-MS במדעי המחשב באוניברסיטת דרקסל ב-2010, והשלים את הדוקטורט שלו בהנדסת חשמל ומחשבים בדרקסל ב-2014 עבודת הדוקטורט שלו, למידה של זהות מביומטריה התנהגותית לאימות פעילה, הושלמה בהמלצתם של המחנכים ההנדסיים משה קם וסטיבן ובר וביקשה "לחקור את הבעיה של אימות פעיל במחשבים שולחניים ובמכשירים ניידים".

## קריירה
### מדעי המחשב
הקריירה של פרידמן החלה בגוגל, שם עבד על למידת מכונה. כיום הוא מדען מחקר ב-MIT. ב-2017 הוא עבד על ראייה ממוחשבת, למידה עמוקה ותכנון אלגוריתמים עבור כלי רכב חצי אוטונומיים. ב-2019 הוא עזב את AgeLab ונהיה חוקר באוניברסיטה בעקבות מחלוקת סביב מחקר שנערך על Tesla Autopilot.

### פודקאסט
פרידמן החל את הפודקאסט שלו בשנת 2018, בתחילה כחלק מקורס MIT 6.S099 על בינה כללית מלאכותית. הכותרת המקורית שלו הייתה הפודקאסט של בינה מלאכותית, ששונתה מאוחר יותר לפודקאסט של לקס פרידמן כדי לשקף את המגוון הרחב יותר של הנושאים שהוא יעסוק בו. פרידמן משתמש בפודקאסט כדי לדון ב-"AI, מדע, טכנולוגיה, היסטוריה, פילוסופיה וטבעם של בינה, תודעה, אהבה וכוח". הפודקאסט בנוי כתוכנית ראיונות אורך. הראיונות נערכים באופן אישי, בדרך כלל באורך של שעתיים עד ארבע שעות. בפודקאסט הופיעו המוזיקאי קניה ווסט, אלוף העולם ה-16 בשחמט מגנוס קרלסן, מנהל קרן הגידור ריי דליו, ראש ממשלת ישראל בנימין נתניהו, ההיסטוריון יובל נח הררי, ואילי ההון והטכנולוגיה ג'ק דורסי, אילון מאסק, מארק צוקרברג,וג'ף בזוס.

פרידמן שילב גם את העניין שלו בג'יו-ג'יטסו ברזילאי וענפי התמודדות אחרים עם הפודקאסט שלו, כמו ראיון עם אלוף העולם ב-UFC, ז'ורז' סנט-פייר, הג'ודוקא האולימפי טראוויס סטיבנס, רוג'ר גרייסי, ג'ון דנהר, וקרייג ג'ונס.

## חיים אישיים
פרידמן מנגן בגיטרה ובפסנתר. הוא גם מתרגל ג'יו ג'יטסו ברזילאי ומחזיק בחגורה שחורה מדרגה ראשונה תחת ריק ופיל מיגליארזה. הוא השתתף במספר תחרויות גראפלינג, בעיקר במשחק נגד גארי טונון ב-2013.

## ספרות

* 
* 
* 


## קישורים חיצוניים

* 
* 

* 


## הערות שוליים

קטגוריה:סגל המכון הטכנולוגי של מסצ'וסטס
קטגוריה:מדענים יהודים אמריקאים
קטגוריה:חוקרי בינה מלאכותית אמריקאים
קטגוריה:חוקרי בינה מלאכותית יהודים
קטגוריה:יהודים שהיגרו מרוסיה לארצות הברית
קטגוריה:אמריקאים ממוצא רוסי-יהודי
קטגוריה:אמריקאים ממוצא רוסי
קטגוריה:יוטיוברים רוסים
קטגוריה:יוטיוברים אמריקאים
קטגוריה:יוטיוברים יהודים
קטגוריה:מגישי פודקאסטים יהודים
קטגוריה:מהנדסי חשמל יהודים
קטגוריה:מגישי פודקאסטים אמריקאים
קטגוריה:מהנדסי חשמל אמריקאים
קטגוריה:בוגרי אוניברסיטת דרקסל
קטגוריה:אמריקאים שנולדו ב-1983
Arabsat

**Arab Satellite Communications Organization** (בקיצור: **Arabsat**) הוא מפעיל לווייני תקשורת למדינות דוברי ערבית. מטה הארגון נמצא בריאד שבערב הסעודית. בארגון חברות 21 מדינות. הלוויין הראשון שוגר בשנת 1985.

## היסטוריה
ארגון Arab Satellite Communications Organization (Arabsat) הוקם בסוף שנות ה-60 של המאה ה-20. בשנת 1967, שרי המידע של מדינות ערביות עיבדו עקרונות להקמת רשת לוויינית לצורכי מדינות הליגה הערבית. באפריל 1976 הסתיימה ההתארגנות, והארגון החל לפעול מהמטה בריאד. ערב הסעודית היא המממנת העיקרית של הארגון (כ-36%). בסך הכול חברות בארגון 21 מדינות.

הלוויין הראשון Arabsat-1A שוגר בשנת 1985. כמו יתר לווייני הארגון, הוא פעל במסלול גאוסטציונרי.

נכון לשנת 2023, ניתן לקלוט בעזרת לווייני הרשת כ-650 ערוצי טלוויזיה ו-245 תחנות רדיו.

## רשימת לוויינים

## קישורים חיצוניים

* 

* נתונים על שיגורים
* נתוני לוויינים

קטגוריה:חברות תקשורת לווינית
קטגוריה:ערב הסעודית: תקשורת
היימה הקז ג'וניור

**היימה הקז ג'וניור** (בספרדית: **Jaime Jaquez Jr.**, נהגה כ**חיימה חקס**; נולד ב-18 בפברואר 2001) הוא כדורסלן אמריקאי-מקסיקני המשחק בעמדות הסמול פורוורד והקלע במיאמי היט.

## קריירה
הקז נולד באירוויין, קליפורניה, להורים כדורסלנים. אביו הוא ממוצא מקסיקני. בעונתו הראשונה בתיכון העמיד ממוצעים של 15.3 נקודות, 10 ריבאונדים, 2.3 אסיסטים ו-2.6 חטיפות למשחק, בעונתו השנייה העמיד ממוצעים של 24.1 נקודות, 10.9 ריבאונדים, 2.2 אסיסטים ו-2.6 חטיפות למשחק ובעונתו האחרונה העמיד ממוצעים של 31.7 נקודות, 11.7 ריבאונדים, 3.7 אסיסטים ו-2.1 חטיפות למשחק. בנוסף, במקביל לכדורסל, שיחק בתיכון גם בייסבול. הוא בחר לשחק עבור קבוצת הכדורסל של אוניברסיטת קליפורניה בלוס אנג'לס. בעונתו הראשונה העמיד ממוצעים של 8.9 נקודות, 4.8 ריבאונדים, 1.4 אסיסטים ו-1.4 חטיפות למשחק, בשנייה עלה ל-12.3 נקודות, 6.1 ריבאונדים, 1.7 אסיסטים ו-1.2 חטיפות למשחק, בשלישית העמיד ממוצעים של 13.9 נקודות, 5.7 ריבאונדים, 2.3 אסיסטים ו-1.1 חטיפות למשחק, ובעונתו האחרונה קבע את הממוצעים הגבוהים ביותר עבורו בכל הקטגוריות, עם 17.8 נקודות, 8.2 ריבאונדים, 2.4 אסיסטים ו-1.5 חטיפות למשחק. במקביל, בשנת 2019, ייצג את נבחרת מקסיקו ב.

ב-6 באפריל 2023 הכריז כי יתמודד בדראפט 2023 ב-NBA. בדראפט נבחר הקז בבחירה ה-18 על ידי מיאמי היט. ב-1 ביולי חתם על חוזה רשמי בקבוצה, והצטרף לסגל הקבוצה לליגת הקיץ של ה-NBA.

## סטטיסטיקות הקריירה
### בעונה הסדירה של ה-NBA

### בפלייאוף ה-NBA

## קישורים חיצוניים

## הערות שוליים

קטגוריה:אמריקאים ילידי קליפורניה
קטגוריה:כדורסלנים אמריקאים
קטגוריה:קליפורניה: כדורסלנים
קטגוריה:כדורסלני אוניברסיטת קליפורניה בלוס אנג'לס
קטגוריה:כדורסלני מיאמי היט
קטגוריה:בחירות דראפט של מיאמי היט
קטגוריה:אמריקאים שנולדו ב-2001
קטגוריה:אמריקאים ממוצא מקסיקני
האנה פרל דייוויס

**האנה פרל דייוויס** (באנגלית: **Hannah Pearl Davis**; נולדה ב-4 בנובמבר 1996), אשר מוכרת יותר באינטרנט בשם **JustPearlyThings** או **פרל**, הוא יוטיוברית ואושיית רשת אמריקאית שממוקדת בעיקר בהפקת תכנים אנטי-פמיניסטים.

## ביוגרפיה
דייוויס נולדה בפרוור של שיקגו למשפחה בת עשרה ילדים. שלושה מאחיה מאומצים. את ילדותה תיארה כ"מכוונת משפחה" ו"מאושרת". למדה ב-Marian Central Catholic High . אמה ג'ניפר הייתה בהנהלת ארגון האו"ם לקידום והעצמת נשים. ועבדה כמתמחה עבור הסנאטור טום קולרטון מאילינוי.

לדייוויס תואר בכלכלה ומנהל עסקים מאוניברסיטת מסצ'וסטס אמהרסט, שם הייתה חברה בקבוצת הכדורעף והכדורסל של האוניברסיטה. דייוויס מזדהה כאנטי פמיניסטית. דייוויס שאבה השראה לייצירת תוכן מבן שפירו ותומאס סואל.

דייוויס עוסקת בנושאים תפקידי מגדר, משפחה מסורתית, אחוזי גירושין, השתתפות טרנסג'נדרים בספורט נשים, התיקון ה-19 לחוקת ארצות הברית, הגלולה האדומה והגלולה הכחולה, ועוד.

דייוויס היא אנטי-פמיניסטית מוצהרת ובשל השקפותיה, נודעה בכינוי אנדרו טייט הנשית.

לדייוויס יש תוכנית יוטיוב בשם **The Pregame**, ופודקאסט בשם **Just Pearly Things**. התוכן שהיא מעלה ליוטיוב זכה למעלה ממיליארד צפיות.

## קישורים חיצוניים
* 

## הערות שוליים

קטגוריה:יוטיוברים אמריקאים
קטגוריה:מגישי פודקאסטים אמריקאים
קטגוריה:בוגרות אוניברסיטת מסצ'וסטס אמהרסט
קטגוריה:בוגרי אוניברסיטת מסצ'וסטס אמהרסט
קטגוריה:אמריקאיות שנולדו ב-1996
פרשת רות

**פרשת רות** הוא סרט טלוויזיה ישראלי משנת 2008 בבימויה של קרן אביטן, עם לוסי דובינצ'ק, לירון לבו ודני שטג בתפקידים הראשיים.

התסריט נכתב בידי ענבל דוד וקרן אביטן והעלילה מתרחשת בתקופת פינוי יישובי גוש קטיף ובמרכזו נערה דתייה נלחמת על זכותה לחשוב לבד ולהיות בעלת דעה עצמאית בסביבה שהדעות בה אחידות ומוכתבות מלמעלה (ממנהיגי הגוש ומהקדוש ברוך הוא).

הסרט הוקרן בפסטיבלים רבים - פסטיבל הסרטים הבינלאומי חיפה, 2009; זוכה בפרס בפסטיבל Swansea Bay, אנגליה,2009; פסטיבל BYOFF, הודו, 2009; פסטבל ביג'ינג החדש, סין, 2009; פסטיבל הנשים הבינלאומי בבוסטון,
ארצות הברית,2009; פסטיבל ReelHeART הבינלאומי, טורונטו, קנדה, 2009; פסטיבל לקולנוע ישראלי במיאמי, ארצות הברית, 2009; פסטיבל שטרסבורג, צרפת, 2009; פסטיבל מרבייה, ספרד, 2009.

בין השירים בפסקול מופיע "עד העונג הבא" של ענבל פרלמוטר.

הצילומים ערכו במושבים נתיב העשרה וכפר הנגיד.
## תקציר העלילה
רות שיפמן (לוסי דובינצ'יק) היא נערה מתבגרת במושב גני טל בגוש קטיף. אביה אליהו (דני שטג) מתפרנס מחממה לגידול פרחים. רות מטפלת באחיה הקטן דניאל (נועם דובינצ'יק, אחיה הביולוגי של לוסי) לאחר שאמה ואחיה נרצחו בפיגוע טרור.

היישובים בגוש מתכוננים למחאות נגד הפינוי. חברותיה של רות, רננה (הילה מצקר) ושלומית (נגה דאנג'לי) תולות מודעות נגד הפינוי אבל רות אינה מצטרפת אליהן. היא בעלת דעה עצמאית המנוגדת לדעת הרוב שאין מפנים יישובים וש"יהודי לא מפנה יהודי". בכך היא נכנסת לעימות עם חברותיה ועם המחנכת (אלונה וינד רז). רננה היא מהפעילות נגד הפינוי ומתעמתת עם אחד החיילים שנמצא בטרמפיאדה.

במקום לתלות מודעות היא הולכת לשפת הים ופוגשת שם בארז (לירון לבו), עיתונאי שהגיע לפרסם כתבה על המצב בגוש לפני הפינוי. ארז מגיע לביתה כדי לראיין את אליהו שהוא מראשי המתנגדים. הוא פוגש שם את רות ואומר לה שהוא מתגורר בבית של זוג שעזב מרצון.

בלילה מגיעה רות לבית בו מתגורר ארז. הם מתחילים לפתח שיחה ומתברר לו שהיא נערה מיוחדת בעלת חשיבה עצמאית לחיים שקטים וללא מלחמות ולא מעניין אותה גורלו של הגוש. היא מוצאת במקום מחליקיים וארז מלמד אותה להחליק. הם מתקרבים זה לזה ואף מתנשקים.

ארז מפרסם את הכתבה בעיתון ואליהו מתעמת מילולית ופיזית עם רות. ברגע מסוים הוא לוקח מספריים וגוזז חלק משערותיה. היא בורחת מהבית, מחכה לטרמפ. אליהו מתרכך ומסיע אותה.

המחאות לא עוזרות, הגוש מתפנה.

## צוות השחקנים

## קישורים חיצוניים

* 
*קדימון לפרשת רות, באתר יוטיוב
*פרשת רות, באתר "סרטים"
*פרשת רות, באתר הקרן החדשה לקולנוע וטלוויזיה

קטגוריה:סרטי טלוויזיה ישראליים
קטגוריה:סרטי 2008
קטגוריה:סרטים ישראליים משנת 2008
קטגוריה:סרטים בעברית
קטגוריה:סרטי דרמה ישראליים
ממתקי ג'עפר

[ממוזער|280px|ממתקי ג'עפר – סניף [בית חנינא – הכניסה]]
[ממוזער|ממתקי ג'עפר – סניף [העיר העתיקה בירושלים – הכניסה]]
**ממתקי ג'עפר** (או: **מגדניית ג'עפר**, **המתוקים של ג'עפר**; באנגלית: **Ja'far Sweets**) הוא מקום ממכר למאפים מתוקים ערבים, ובעיקר לכנאפה ולבקלווה, והסניף הראשון והידוע ביותר ממוקם ברחוב בית הבד 40 (שוק ח'אן א-זית) ברובע המוסלמי של העיר העתיקה במזרח ירושלים. המגדנייה הוקמה על ידי מחמד ג'עפר, ויש לה שני סניפים חדשים יותר בבית חנינא וברמאללה.

## היסטוריה
'ממתקי ג'עפר' הוקמה בשנת 1951 ברחוב בית הבד ברובע המוסלמי בעיר העתיקה.

לאחר מלחמת ששת הימים הפכה המגדנייה מוקד לביקורים של ישראלים שהגיעו לעיר בעתיקה.

בשיר של אהוד בנאי, "הכנאפה המתוקה", המתאר סיור של הזמר בעיר העתיקה בירושלים, אין התייחסות ישירה ל'מגדניית ג'עפר'. עם זאת, בשנות ה-70 כל התיירים הישראלים שהלכו לאכול כנאפה הגיעו ל'ממתקי ג'עפר', ולכן סביר שגם אהוד בנאי נהג כמותם, ושם פעמיו למגדנייה זו כדי לאכול את הכנאפה המתוארת בשירו.

במשך השנים נוספו שני סניפים של 'ממתקי ג'עפר' בדרך רמאללה בקצה הצפוני של בית חנינא (נפתח בשנת 2002), ובעיר רמאללה (נפתח בשנת 1984, נסגר ב-2021 עם תחילת משבר הקורונה, היה צפוי להיפתח שוב בתחילת שנת 2024).

שמה הרשמי של המגדנייה הוא "ממתקי ג'עפר", וכיום היא מנוהלת על ידי ילדיו, נכדיו וניניו של מחמד ג'עפר, וביניהם עדנאן ג'עפר.

גם כיום הסניף הראשון של "ממתקי ג'עפר" הוא אחת התחנות התיירותיות הקבועות בסיורי-האוכל שנערכים בעיר העתיקה.
[ממוזער|ממתקי ג'עפר – סניף [בית חנינא – החלל הפנימי של המגדניה]]

### שיטת ההזמנה והישיבה
הזמנת הכנאפה או המאפים האחרים מתבצעת בקופה הניצבת בכניסה לבית העסק. לאחר התשלום מקבלים קבלה (או ואוצ'ר) שאתו הולכים לדלפק, ומקבלים מהעובדים את המנה שהוזמנה.

הישיבה על יד שולחנות-שיש גדולים, שסביבם יושבים לקוחות שאינם קשורים זה לזה.

בכל שולחן יש כד מים גדול וכוסות לשימוש הסועדים.
ממוזער|ממתקי ג'עפר – סניף העיר העתיקה בירושלים – אזור הישיבה בתוך המגדנייה.

### סוגי המתוקים
ב'ממתקי ג'עפר' נמכרים בראש ובראשונה שני סוגי כנאפה. שני סוגי הכנאפה מוצגים לראווה בדלפק של חנות המתוקים. האחת מוצגת במרכזו של מגש עגול וגדול, והיא עשויה מגבישי סולת, השנייה עשויה אטריות קדאיף. בשתיהן יש גבינת-עזים משכם. מלבד הכנאפה מוגשים במקום מתוקים אחרים, כמו מעין-'בורקס' במי סוכר עם גבינה או עם קרם מלבי, בסבוסה (עוגת סולת) ובקלווה.

## ראו גם
* כנאפה
* בקלווה

ממוזער|ממתקי ג'עפר – כנאפה סולת עם גבינת עזים
ממוזער|ממתקי ג'עפר – כנאפה "שערות" (אטריות)

## קישורים חיצוניים
* 
* 
* 
* 
* 
* 
* 
* 

## הערות שוליים

קטגוריה:ירושלים: בתי קפה ומסעדות
קטגוריה:הרובע המוסלמי
מייסון אסדי

**מייסון אסדי** (בערבית: **ميسون أسدي**, תעתיק: מיסון אסדי; 7 בנובמבר 1963 – 29 ביוני 2023) הייתה סופרת ערבית־פלסטינית אזרחית ישראל, ילידת דיר אל-אסד, תושבת חיפה. 

אסדי כתבה כ־30 ספרי ילדים, לצד מספר אסופות סיפורים למבוגרים, שחלקם תורגמו לעברית ולאנגלית. בדצמבר 2022, קובץ הסיפורים שחיברה, "עם התנצלות לציבור", היה אחד משלושת הזוכים בקטגוריית אוספים בפרס 'מָנְף' לספרות הערבית.

אסדי הייתה גם עובדת סוציאלית ועבדה לפרנסתה בעמותת אקים. יחד עם בן זוגה, האמן אוסאמה מסרי, ייסדה את התיאטרון הראשון של שחקנים בעלי מוגבלות שכלית התפתחותית. במקביל כתבה בעיתון אל־איתיחאד.

## הערות שוליים

קטגוריה:סופרות פלסטיניות
קטגוריה:דיר אל-אסד: אישים
קטגוריה:סופרות ילדים ונוער
קטגוריה:ישראליות שנולדו ב-1963
קטגוריה:ישראלים שנולדו ב-1963
קטגוריה:ישראליות שנפטרו ב-2023
קטגוריה:ישראלים שנפטרו ב-2023
בית מגידוביץ

**בית מגידוביץ** הוא בניין מגורים בסגנון הבינלאומי הנמצא ברחוב התבור 26 שבשכונת כרם ישראל בתל אביב (בין השכונות נווה צדק, כרם התימנים ונחלת בנימין).

## היסטוריה
נבנה ב-1935 בתכנון מהנדס העיר הראשון של תל אביב - האדריכל יהודה מגידוביץ (שתכנן מבנים אייקונים רבים באזור, כגון בית העמודים, מלון נורדאו ועוד). הבניין היה בבעלותו של מגידוביץ, שהתגורר עם משפחתו בחלקה צמודה (ברחוב מוהליבר 23).

בשנים 2006–2008 עבר הבניין שיפוץ מקיף ונוספו לו 2.5 קומות בתכנון האדריכלית פרופ' ניצה סמוק - מקימת צוות השימור בעיריית תל אביב-יפו. הבניין כולל 2 כניסות ו-24 דירות סך הכל.
ביתו של יהודה מגידוביץ ברחוב מוהליבר נהרס בשנת 2017, במקומו הוקם בניין מגורים בתכנון בר אוריין אדריכלים.

## קידום הפרויקט
ב-2002 נרכש הבניין על ידי חברת "באוהאוס" מיורשיו של מגידוביץ. זכויות הבנייה לתוספת הקומות הוענקו מתוקף תוכנית מפורטת תא/מק/3478 - "לילנבלום 12 - התבור 26", שאושרה ב-2004. תוכנית זו אפשרה ניוד זכויות בנייה מבית אברהם סוסקין ברחוב לילנבלום 12 (מבנה לשימור מחמיר בתכנון האדריכל זאב רכטר), לבית מגידוביץ. על פי התכנית - אכלוס בית מגידוביץ הותנה בשימור הבניין ברחוב לילנבלום.

## אדריכלות
על אף שבית מגידוביץ אינו מוגדר כמבנה לשימור - התכנון והעיצוב האדריכלי של תוספות הבנייה נעשה ברוח הסגנון הבינלאומי, המאפיין את סגנון הבנייה המקורי של הבניין.

## ראו גם
* יהודה מגידוביץ'
* כרם ישראל

## לקריאה נוספת
* גלעד דובשני, **אדריכל יהודה מגידוביץ** (תצלומים: אברהם חי), תל אביב: משרד הביטחון – ההוצאה לאור, 1993.

## קישורים חיצוניים

* בית מגידוביץ, באתר "פרויקט תל אביב"
* 
* תוכנית לילנבלום 12 - התבור 26, באתר "תב"ע עכשיו"

קטגוריה:הסגנון הבין-לאומי בארץ ישראל
קטגוריה:תל אביב-יפו: בתי מגורים
רונלד הינטון

**רונלד הינטון** (באנגלית: **Ronald Hinton**; נולד ב-17 בספטמבר 1972) היה רוצח סדרתי אמריקאי, שבין 1996 ל-1999 אנס וחנק למוות שלוש נשים בשכונת רוג'רס פארק שבעיר שיקגו. בשניים מהמקרים, הינטון ביצע את המעשים עם אנשים נוספים. הוא הודה בכל מעשי הרצח בשנת 2004, כדי להימנע מגזר דין מוות, ונגזרו עליו שלושה מאסרי עולם.

## ביוגרפיה
רונלד הינטון נולד בשיקגו, אילינוי, ב-17 בספטמבר 1972. הוא גדל בבית לא מתפקד, ובילדותו אמו נהגה להכות בקביעות אותו ואת אחיו באמצעות חגורה וטענה כי הם הוכתמו על ידי השטן. לאחר מספר שנים, אמו נטשה את המשפחה. כשהתבגר, נאבק הינטון בהתמכרות לסמים, שהחמירה עם מותו של בנו. עוד לפני הרציחות צבר הינטון הרשעות רבות בגין מעשי שוד שביצע.

## מקרי הרצח
### פליסיה מולינס
ב-6 בדצמבר 1996, הינטון נכנס לדירתה של פליסיה מולינס בת ה-17, שאיתה ניהל מערכת יחסים מינית. למרות גילה הצעיר, למולינס היו שלושה ילדים, בגיל 4 שנים עד חצי שנה. לאחר שהודיעה שמולינס הודיעה לו כי הוא מתכננת לספר לבת זוגו על הקשר ביניהם, הינטון תקף אותה, התעלל בה מינית וחנק אותה למוות. הוא נמלט מהדירה, ובן זוגה של מולינס מצא את הגופה כשחזר לביתה.

### קירי גאגנייר
ב-18 באוגוסט 1998, הינטון ואדם בשם מייקל סנדרס פרצו לדירתה של קירי ליאה גאגנייר בת ה-36, שהתגוררה בקומה השלישית. בניגוד למולינס, להינטון ולסנדרס לא היו עימה יחסים קודמים. הם מצאו אותה בחדר השינה שלה, הפשיטו אותה חלקית ואנסו אותה, ולאחר מכן חנק אותה הינטון למוות. לאחר מותה הם לקחו חפצים מדירתה, והשליכו את חלקם בפח אשפה מחוץ לבניין.

### מרסדה ארס
ב-13 בפברואר 1999 פרצו הינטון, סנדרס ואדם בשם דייוויד ויילס לדירתה של מרסדה פיי ארס בת ה-31. לאחר מכן, השלישייה אנסה אותה, והינטון חנק אותה למוות. לאחר מכן הם לקחו את חפציה של ארס, והשתמשו בכרטיס הבנק שלה כדי למשוך כסף מכספומט סמוך.

## מעצרו
מכיוון שהשלישייה השתמשה בכרטיס הבנק של ארס, הם זוהו במצלמת מעקב, והתמונות שהמצלמה צילמה שודרו בתחנות טלוויזיה מקומיות כראיה. בתו של הינטון, שהייתה בכיתה ג', זיהתה את פניו של אביה בתמונות ודיווחה על כך למורתה, שפנתה למשטרה. הינטון, סנדרס וויילס נעצרו, וראיות DNA אישרו שהשלושה היו בזירת הרצח של ארס. מלבד זאת, ראיות ה-DNA הוכיחו גם את מעורבותם של הינטון וסנדרס ברצח קירי גאגנייר ואת מעורבותו של הינטון ברצח פליסיה מולינס.

## גזר הדין
בשנת 2003 ויילס הורשע על חלקו ברצח מרסדה ארס, ונידון ל-40 שנות מאסר. סנדרס נשפט לשני מאסרי עולם, והינטון, שהואשם בהיותו המוח האחראי לרציחות ומבצע הרציחות בפועל, עמד בפני גזר דין מוות. עם זאת, בהתחשב בילדותו הקשה ובחרטה על מעשיו שהפגין לאורך כל המשפט, אִפשר השופט להינטון לחתום על עסקת טיעון שבמסגרתה הודה בכל סעיפי הרצח כדי להימנע מהוצאה להורג, ובכך נשפט לשלושה מאסרי עולם ללא אפשרות לשחרור על-תנאי.

## הערות שוליים

קטגוריה:אמריקאים ילידי אילינוי
קטגוריה:שיקגו: אישים
קטגוריה:רוצחים סדרתיים אמריקאים
קטגוריה:מורשעים ברצח בארצות הברית
קטגוריה:פשע באילינוי
קטגוריה:אמריקאים שנולדו ב-1972
נשארת איתך

"**נשארת איתך**" הוא שיר שהוקלט על ידי הזמרת-יוצרת הישראלית דנה אינטרנשיונל. הוא יצא לאור ב-12 בנובמבר 2017, בהוצאת חברת התקליטים NMC יונייטד אנטרטיינמנט, כסינגל שלא מתוך אלבום אולפן. הוא נכתב והופק על ידי אורי גלילי והולחן על ידי אינטרנשיונל. השניים עבדו יחד על מספר שירים באותה התקופה.

## רקע
ההכרזה הרשמית על השיר אירעה ב-3 בנובמבר ברשתות החברתיות. הוא נכתב והופק על ידי אורי גלילי, שעבד עם אינטרנשיונל בשני שיריה הקודמים, "רותי" ו"יש לי אהבה (לה קוסטה)". כרמי שימרון שרה את קולות הליווי. ל"נשארת איתך" פורסם קליפ מילים, על רקע תצלום שחרחר בו מוצגת אינטרנשיונל כשהיא מביטה החוצה מהחלון על תל אביב-יפו הגשומה.

בריאיון סיפרה הזמרת כי: .

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי דנה אינטרנשיונל
קטגוריה:שירים בעברית
קטגוריה:שירים שנכתבו על ידי אורי גלילי
קטגוריה:שירים שהולחנו על ידי דנה אינטרנשיונל
קטגוריה:שירים שהופקו על ידי אורי גלילי
קטגוריה:שירי אהבה בעברית
קטגוריה:שירים על דכדוך
קטגוריה:שירים על כאב לב
קטגוריה:סינגלים בהוצאת NMC יונייטד אנטרטיינמנט
אהובי (שיר של אגם בוחבוט)

"**אהובי**" הוא שיר שהוקלט על ידי הזמרת הישראלית אגם בוחבוט. הוא יצא לאור ב-27 ביוני 2023, על ידי חברת התקליטים גאגא בוקינג, כסינגל המוביל מתוך המיני-אלבום הראשון שלה, ''Sold Out'' בלב.

## רקע וכתיבה
השיר נכתב על ידי אור חיים כהן, רון ביטון ומאור שטרית, שגם הפיק אותו. בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה ממאה אלף השמעות. במהלך השיר מרמזת בוחבוט על האפשרות שתתקיים בקרוב אירוע חתונה עם בן-זוגה, הדוגמן בר ברימר. לדבריה, "אהובי" יצא לאור כמעין מחווה לזמרת מוג'דה, שאליה משפחתה נהגה להשוות אותה כשהייתה קטנה.

הווידאו קליפ הרשמי פורסם ביום צאת השיר. את בן-זוגה מגלם אברהם ארנסון. נכון ליולי 2023 עומד מונה הצפיות של הקליפ על למעלה מ-1.3 מיליון צפיות.

## מיקומי שיא

## היסטוריית יציאות לאור

## הערות שוליים

קטגוריה:שירי אגם בוחבוט
קטגוריה:שירים בעברית
קטגוריה:שירים שנכתבו על ידי רון ביטון
בית הספר לרפואה באוניברסיטת הרווארד

**בית הספר לרפואה באוניברסיטת הרווארד** (באנגלית: **Harvard Medical School**, או בקיצור **HMS**) הוא בית הספר לרפואה באוניברסיטת הרווארד וממוקם באזור הרפואי לונגווד בבוסטון, מסצ'וסטס, ארצות הברית. בית הספר נוסד בשנת 1782, ובכך HMS הוא אחד מבתי הספר לרפואה הוותיקים בארצות הברית. בניגוד לרוב בתי הספר לרפואה המובילים, HMS אינו פועל בשיתוף עם בית חולים בודד אלא קשור ישירות למספר בתי חולים הוראה באזור בוסטון. בתי חולים אלו כוללים בין השאר את מכון דנה-פרבר לסרטן, בית החולים הכללי מסצ'וסטס, בריגהאם אנד וימנ'ס הוספיטל ובית החולים לילדים של בוסטון.

## היסטוריה
בית הספר לרפואה של הרווארד נוסד ב-19 בספטמבר 1782, ביוזמת נשיא הרווארד ג'וזף וילארד. חברי הסגל המייסד היו ג'ון וורן, אהרון דקסטר ובנג'מין ווטרהאוס. זהו בית הספר לרפואה השלישי בגילו בארצות הברית, לאחר בית הספר פרלמן לרפואה באוניברסיטת פנסילבניה ומכללת ואגלוס לרפואה וניתוח של אוניברסיטת קולומביה.

בתחילה, ההרצאות נערכו במרתף של אולם הרווארד. הסטודנטים לא שילמו שכר לימוד אבל רכשו כרטיסים לחמש או שש הרצאות יומיות. שני התלמידים הראשונים סיימו את לימודיהם בשנת 1788.

במאה שלאחר מכן, בית הספר עבר מקומות מספר פעמים. בשנת 1810, בית הספר עבר לבוסטון. בשנת 1816, בית הספר הועבר לרחוב מייסון ונקרא המכללה הרפואית של מסצ'וסטס של אוניברסיטת הרווארד. בשנת 1847, בית הספר הועבר לרחוב גרוב כדי להיות קרוב יותר לבית החולים הכללי של מסצ'וסטס. בשנת 1883, בית הספר הועבר לכיכר קופלי. באותה התקופה צ'ארלס ויליאם אליוט מונה לנשיא הרווארד והחליט להנהיג רפורמות דרסטיות שהעלו את רמת הקבלה, יצירת תוכנית רשמית לתואר, והגדרת HMS כבית ספר מקצועי בתוך האוניברסיטה.

בשנת 1906, בית הספר עבר למיקומו הנוכחי באזור הרפואי והאקדמי של לונגווד.

בשנים 1847–1850 הריוט האנט הייתה האישה הראשונה שלמדה בהרצאות בית הספר. בעשורים שלאחר מכן מספר נשים ניסו להתקבל ללימודים ללא הצלחה. בשנת 1943 המליצה ועדת דיקן על קבלת נשים ל-HMS בהתאם לכישוריהן. ב-1945 התקבלה הכיתה הראשונה של נשים. עד 1972, כחמישית מהסטודנטים לרפואה בהרווארד היו נשים.

בשנת 1850, שלושה גברים אפרו-אמריקאים, מרטין דיליני, דניאל לאינג ג'וניור ואייזק ה. סנודן, התקבלו לבית הספר אך גורשו מאוחר יותר בלחץ חברי סגל וסטודנטים אחרים. ב-1968, בתגובה לעצומה שנחתמה על ידי מאות סטודנטים לרפואה, הקימה הפקולטה ועדה ליחסים עם הקהילה השחורה בבוסטון. באותה תקופה פחות מאחוז מהסטודנטים לרפואה בהרווארד היו שחורים. עד 1973, מספר התלמידים השחורים שהתקבלו גדל פי שלושה, ועד ל-1974 הוא גדל פי ארבעה. בשנת 2011, HMS מינה את הפרופסור האפרו-אמריקאי הראשון שלה, ולרי א. סטון. בשנת 2019 לשירה נולן הייתה האישה השחורה הראשונה שנבחרה לנשיאת הכיתה בבית הספר.

## קישורים חיצוניים

## הערות שוליים

*
קטגוריה:אוניברסיטת הרווארד
אוניברסיטת הרווארד
בנגט הולמסטרום

**בנגט רוברט הולמסטרום** (נולד ב-18 באפריל 1949) הוא כלכלן פיני, פרופסור אמריטוס לכלכלה במכון לטכנולוגיה של מסצ'וסטס (MIT). בשנת 2016 זכה ביחד עם אוליבר הארט בפרס נובל לכלכלה על מחקרם בתורת החוזים.

## ביוגרפיה
הולמסטרום נולד בהלסינקי שבפינלנד ב-18 באפריל 1949 והשתייך לקבוצת השוודים של פינלנד. הוא קיבל תואר B.S. במתמטיקה ומדעים מאוניברסיטת הלסינקי ב-1972 ותואר מוסמך אוניברסיטה בחקר ביצועים מאוניברסיטת סטנפורד ב-1975.

הוא קיבל את תעודת הדוקטורט שלו בסטנפורד ב-1978.

שימש כעוזר פרופסור בבית הספר הנקן לכלכלה. עבד כפרופסור-שותף בבית הספר קלוג למנהל עסקים באוניברסיטת נורת'ווסטרן (1979–1983) וכפרופסור לניהול בבית הספר לניהול של אוניברסיטת ייל (1983–1994).נבחר לאחד מבוגרי השנה על ידי אגודת הבוגרים של אוניברסיטת הלסינקי ב-2010.

עובד ב-M.I.T מאז 1994, אז מונה לפרופסור לכלכלה וניהול במחלקה לכלכלה ובבית הספר סלואן לניהול.

היה חבר בדירקטוריון של חברת נוקיה מ-1999 עד 2012 והיה חבר מועצת המנהלים של אוניברסיטת אלטו מ-2008 עד 2017.

## חיים אישיים
נשוי לאנלי הולמסטרום ויש להם ילד אחד.

## פרסומים

## קישורים חיצוניים

* מידע וביוגרפיה של הולמסטרום באתר פרס נובל 
* 
* 

קטגוריה:זוכי פרס נובל לכלכלה
קטגוריה:זוכי פרס נובל פינים
קטגוריה:מדענים פינים
קטגוריה:סגל המכון הטכנולוגי של מסצ'וסטס
קטגוריה:בוגרי אוניברסיטת הלסינקי
קטגוריה:בוגרי בית הספר לעסקים של אוניברסיטת סטנפורד
קטגוריה:בעלי תואר דוקטור מאוניברסיטת סטנפורד
קטגוריה:סגל אוניברסיטת ייל
קטגוריה:חברי האקדמיה האמריקאית לאמנויות ולמדעים
קטגוריה:שוודים של פינלנד
קטגוריה:פינים שנולדו ב-1949
בית הספר למשפטים באוניברסיטת קורנל

**בית הספר למשפטים באוניברסיטת קורנל** (באנגלית: **Cornell Law School**) הוא בית ספר למשפטים באוניברסיטת קורנל, אוניברסיטה פרטית בליגת הקיסוס באית'קה, מדינת ניו יורק, ארצות הברית. כאחד מחמשת בתי הספר למשפטים בליגת הקיסוס, בית הספר מציע ארבע תוכניות לתואר במשפטים: JD, LLM MSLS ו-JSD ביחד עם אפשרות לשילוב עם מקצועות אחרים באוניברסיטה. בית הספר, שהוקם בשנת 1887 כמחלקה למשפטים, הוא אחד המוסדות הקטנים ביותר למתן JD בארצות הברית, עם כ-200 בוגרים מדי שנה.

בוגרי בית הספר כוללים מספר דמויות בולטות, ובהן מזכירי המדינה של ארצות הברית אדמונד מאסקי וויליאם פ. רוג'רס, מזכיר השיכון והפיתוח העירוני סמואל פירס, הנשיאה הראשונה של טייוואן, צאי אינג-ון, וכן דמויות בולטות בעולם העסקים והמשפט בארצות הברית ובעולם.

בית הספר למשפטים בקורנל הוא ביתם של המכון למידע משפטי (LII), כתב העת למחקרים משפטיים אמפיריים, סקירת קורנל למשפטים, כתב העת קורנל למשפט ומדיניות ציבורית, וכתב העת קורנל למשפטים בינלאומיים.

## היסטוריה
שמאל|ממוזער| הבניין הישן של בית הספר
המחלקה המשפטית בקורנל נפתחה בשנת 1887 במוריל הול עם השופט דאגלס בורדמן כדיקן הראשון. באותה התקופה, הקבלה לא דרשה אפילו תעודת בגרות. בשנת 1924 הוקמה התכנית הראשונה לתואר שני. שם המחלקה שונה לבית הספר למשפטים קורנל ב-1925. בשנת 1890 סיים את לימודיו ג'ורג' וושינגטון פילדס, והיה אחד מן האפרו-אמריקאים הראשונים שהגיעו להישג זה. בשנת 1893 סיימה האישה הראשונה (מרי קנדי בראון) את לימודיה. בתקופה זו צ'ארלס אוונס יוז (לעתיד נשיא בית המשפט העליון ומזכיר המדינה) שימש בסגל בית הספר.

בשנת 1892, בית הספר עבר לבורדמן הול ועבר שוב למיקומו הנוכחי ב-1932.

בשנת 1948 בית הספר חנך תוכניות ללימוד משפט בינלאומי. בשנת 1994, בית הספר החל לשתף פעולה עם הסורבון שבפריז. בשנת 2006, בית הספר הקים את המכון השני שלו בסין. תוכנית קלארק במשפט ותרבות מזרח אסיה נוסדה ב-2002.

בשנים 2012–2017 החלו שיפוצים משמעותיים בבית הספר שכללו הוספת עשרות אלפי מטרים רבועים לקמפוס.

## קישורים חיצוניים

* 

## הערות שוליים

*
קטגוריה:אוניברסיטת קורנל
קטגוריה:ארצות הברית: בתי ספר למשפטים
אומיגאד

"**אומיגאד**" הוא שיר שהוקלט על ידי הזמרת הישראלית נונו. הוא יצא לאור ב-25 ביוני 2023, על ידי חברת התקליטים די-מיוזיק, כסינגל מתוך אלבום האולפן השני שלה.

## רקע וכתיבה
השיר נכתב על ידי נונו והופק על ידי עיליי אשדות. בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-200 אלף השמעות.

לאחר שסקרה באלבומה הקודם, סטטוס, את חיי האהבה שלה, בחרה נונו לשנות את הנושאים הליריים של יצירותיה לאישיים יותר, דוגמת נבכי נפשה ופגישותיה עם הפסיכולוג שלה. "אומיגאד" חג סביב נושא הבדידות, על-אף קצבו החיובי והאופטימי.  – אמרה על "אומיגאד".

## וידאו קליפ
הווידאו קליפ הרשמי פורסם ביום צאת השיר. הוא בוים על ידי אדם גבאי, ונכון לאפריל עומד מונה הצפיות של הקליפ על למעלה מ-685 אלף צפיות.

## מיקומי שיא

## היסטוריית יציאות לאור

## הערות שוליים

קטגוריה:שירי נונו
קטגוריה:שירים בעברית
קטגוריה:שירים שנכתבו על ידי נונו
קטגוריה:שירים שהולחנו על ידי נונו
קטגוריה:שירים שהופקו על ידי עיליי אשדות
קטגוריה:שירים על בדידות
קטגוריה:סינגלים בהוצאת די-מיוזיק
בית הספר למנהל עסקים באוניברסיטת שיקגו

**בית הספר למנהל עסקים באוניברסיטת שיקגו**, הידוע גם בשם **שיקגו בות'<nowiki/>** (באנגלית: **University of Chicago Booth School of Business**), הוא בית הספר לתארים מתקדמים במנהל עסקים באוניברסיטת שיקגו, אוניברסיטת מחקר פרטית בשיקגו, אילינוי, ארצות הברית. שיקגו בות', שנוסד בשנת 1898, הוא בית הספר השני בגילו למנהל עסקים בארצות הברית וקשור ל-10 חתני פרס נובל לכלכלה, יותר מכל בית ספר לעסקים אחר בעולם.בוגרי שיקגו בות' הבולטים כוללים את ג'יימס או. מקינזי, מייסד מקינזי ושות'; סוזן וגנר, מייסדת שותפה של בלאקרוק; סאטיה נאדלה, מנהל מיקרוסופט; ומנהלים בכירים בחברות דומינו'ס פיצה, רקיט, IBM, קרדיט סוויס, מורגן סטנלי, גולדמן זקס ושברון.

## היסטוריה
בית הספר לעסקים של אוניברסיטת שיקגו בות' נוסד בשנת 1898, כשחבר סגל האוניברסיטה ג'יימס לורנס לאולין הקים את המכללה למסחר ופוליטיקה. עד 1916 נלמדו בבית הספר תוכניות לתואר ראשון בלבד. בשנה זו החלו גם לימודים לתואר שני ובהמשך גם לימודי דוקטורט.

בשנת 1916 שונה שם בית הספר ל"בית הספר למסחר ומנהל". זמן קצר לאחר מכן, בשנת 1922, הוצעה בבית הספר תוכנית הדוקטורט הראשונה. בשנת 1932, בית הספר נקרא כבית הספר לעסקים. התוכנית לתואר ראשון הופסקו בהדרגה ב-1942 על מנת להסב את בית הספר לבית ספר ללימודים מתקדמים בלבד.

במהלך השנים שיקגו בות' הפך לבית הספר האמריקאי היחיד מסוגו עם קמפוסים קבועים בשלוש יבשות נוספות: אסיה (2000), אירופה (1994) וצפון אמריקה (1898).

## דירוגים
"U.S. News & World Report" דירג את שיקגו בות' בשנת 2025 במקום ה-3 בארצות הברית. ה"פייננשל טיימס" דירג את בית הספר במקום ה-6 בארצות הברית ובמקום ה-17 בעולם לשנת 2025. ו"דירוג QS של אוניברסיטאות בעולם" דירג אותו במקום ה-8 בארצות הברית ובמקום ה-14 בעולם לשנת 2025. 

## קישורים חיצוניים

* 

## הערות שוליים

*
*
קטגוריה:ארצות הברית: בתי ספר לעסקים
קטגוריה:אוניברסיטת שיקגו
הקולג' לכימיה באוניברסיטת קליפורניה בברקלי

**הקולג' לכימיה באוניברסיטת קליפורניה בברקלי** (באנגלית: **UC Berkeley College of Chemistry**) הוא אחד מארבעה עשר בתי הספר והמכללות באוניברסיטת קליפורניה בברקלי. הקולג' מאכלס את המחלקה לכימיה והמחלקה להנדסה כימית. מלחקות אלו נחשבות לטובות בעולם. הסגל ובוגרי הקולג' זכו ב-18 פרסי נובל, 9 פרסי וולף ו-11 מדליות לאומיות למדעים. הקולג' מציע מסלולים לתואר ראשון בכימיה, הנדסה כימית וביולוגיה כימית. ישנם גם מסלולים להנדסה כימית, הנדסת חומרים והנדסה גרעינית. התוכניות התואר השני שלה מקנות תוארי MS ו-Ph.D.

הסגל והחוקרים במכללה הקשורים למעבדה הלאומית לורנס ברקלי אחראים לגילוי שישה עשר יסודות ובהם ברקליום, קליפורניום וסיבורגיום (הקרוי על שם בוגר הקולג' וחתן פרס נובל לכימיה גלן תיאודור סיבורג).

אף על פי שאוניברסיטת ברקלי החלה להציע קורסים בכימיה ב-1869, המכללה הוקמה רשמית רק ב-1872, והעניקה את הדוקטורט הראשון שלה. בשנת 1885 לג'ון מקססון סטילמן. סטילמן הוא זה שייסד מאוחר יותר את המחלקה לכימיה באוניברסיטת סטנפורד. חטיבה להנדסה כימית הוקמה ב-1946, והפכה למחלקה ב-1957. המחלקה להנדסה כימית שינתה את שמה להנדסה כימית וביו-מולקולרית בשנת 2010 כדי לשקף את השאיפות המחקריות.

## סטודנטים וסגל
הקולג' נחשב לגדול במיוחד בתחומו, וכולל סגל של 96 פרופסורים, חוקרים ומרצים ו-963 סטודנטים לתואר ראשון, 539 לתארים מתקדמים ו-123 פוסט-דוקטורנטים. באביב 2021 העניקה המכללה 187 תארים לתואר ראשון ו-93 תארים מתקדמים. הסגל כולל חתן פרס נובל, שנים עשר חברים באקדמיה הלאומית להנדסה, 37 חברים באקדמיה הלאומית למדעים ו-34 חברים ב.

## קישורים חיצוניים

* 

## הערות שוליים

*
*
קטגוריה:אוניברסיטת קליפורניה בברקלי
קטגוריה:הוראת כימיה
בית הספר לרפואה של אוניברסיטת ג'ונס הופקינס

**בית הספר לרפואה של אוניברסיטת ג'ונס הופקינס** (באנגלית: **Johns Hopkins School of Medicine**, או בקיצור: **JHUSOM**) הוא בית הספר לרפואה באוניברסיטת ג'ונס הופקינס, אוניברסיטת מחקר פרטית בבולטימור, מרילנד, ארצות הברית. בית הספר לרפואה, שנוסד ב-1893, חולק קמפוס עם בית החולים ג'ונס הופקינס ומרכז הילדים של ג'ונס הופקינס, שהוקם ב-1889. הוא דורג בעקביות בין בתי הספר המובילים לרפואה בארצות הברית.

## היסטוריה
הרופאים המייסדים ("ארבעת הרופאים") של בית הספר לרפואה כללו את הפתולוג ויליאם הנרי וולץ' (1850–1934), הדיקן הראשון של בית הספר; סר ויליאם אוסלר (1849–1919) רופא פנימי קנדי המנתח וויליאם סטיוארט הלסטד (1852–1922) והגינקולוג הווארד אטווד קלי (1858–1943).

## הקמפוס
בית הספר לרפואה חולק קמפוס עם בית החולים ג'ונס הופקינס ומרכז הילדים של ג'ונס הופקינס, בתי החולים ההוראה העיקריים שלו. בית הספר פועל גם במספר מרכזים רפואיים אזוריים אחרים ובהם המרכז הרפואי ג'ונס הופקינס בייוויו, בית החולים הכללי של מחוז הווארד, בית חולים הפרברי בבת'סדה, בית החולים סיבלי ממוריאל בוושינגטון הבירה; ובית החולים לילדים ג'ונס הופקינס בסיינט פיטרסברג שבפלורידה.

## דירוג
בשנים 1991–2011 המגזין US News & World Report דירג את בית הספר כשני באיכותו בכל ארצות הברית.

## קישורים חיצוניים

* 

## הערות שוליים

קטגוריה:אוניברסיטת ג'ונס הופקינס
קטגוריה:בתי ספר לרפואה
קטגוריה:בולטימור: מבנים
Everything

"**Everything**" (בעברית: "**הכול**") הוא שיר שהוקלט על ידי הזמרת הישראלית נטע ברזילי. הוא יצא לאור ב-28 ביוני 2023, על ידי חברת התקליטים אס-קורב רקורדס, כסינגל שלא מתוך אלבום אולפן.

## רקע וכתיבה
השיר נכתב על ידי ברזילי, ג'ק מת, מייקל בלום, זארה לרסון וריאן מת, שגם הפיק אותו לצד אבשלום אריאל. בסמוך לצאתו עלה השיר לרשת הזרמת המוזיקה ספוטיפיי, שם הצליח לצבור למעלה מ-250 אלף השמעות.

הוצאת השיר באה לפני יציאתה לסיבוב הופעות ראשון באירופה ובארצות הברית ולאחר הופעתה בגמר אירוויזיון 2023 עם גרסה מחודשת לשיר "You Spin Me Round (Like a Record)". ביום פרסומו סיפרה לכלי התקשורת כי את "Everything" כתבה ותכננה להוציא לפני ארבע שנים. אולם היא בחרה לדחות אותו, על מנת ללמוד את הערך שלה כזמרת וכבן אדם.

## הצלחה מסחרית
באתר "אייס" כינו את "Everything" כהמנון דיסקו פופ קליט, שמנגינתו לא יוצאת מהראש. בנוסף, הוא הפך לשיר הישראלי בשפה האנגלית שהושמע הכי הרבה בתחנות הרדיו בישראל במשך שבוע אחד אי-פעם. על נתונים אלו נכנס לראשונה ב-9 ביולי 2023 למצעד הפזמונים השבועי של מדיה פורסט במקום הראשון, וצעד בו שבועיים רצופים.

## וידאו קליפ
הווידאו קליפ הרשמי פורסם ביום צאת השיר בערוץ היוטיוב של ברזילי. נכון ליולי 2023 עומד מונה הצפיות של הקליפ על למעלה ממיליון צפיות. הוא צולם ברחובות ניו יורק.

## מיקומי שיא

## היסטוריית יציאות לאור

## הערות שוליים

קטגוריה:שירי נטע ברזילי
קטגוריה:שירים באנגלית
קטגוריה:סינגלים שהגיעו למקום הראשון במצעד העברי של מדיה פורסט
אנדור לנדוואי

**אנדור לנדוואי** (במקור **אנדור לאופולד**, בהונגרית: **Lendvai Andor**; ואץ, 20 במאי 1901 – בודפשט, 13 במאי 1964) היה זמר אופרה (בריטון) יהודי-הונגרי שהופיע בבתי אופרה רבים ברחבי אירופה. הוא אביו של המנצח ג'רג' לנדוואי.

## קורות חייו
אנדור לאופולד נולד במשפחה יהודית. אביו, שאנדור לאופולד (1869–?), היה אמן ב"תיאטרון העם" עד נישואיו ואז, על פי דרישת אשתו, חזר לעיר הולדתו ואץ ופתח שם בית ספר לריקודים. הוא אסר על בנו לשחק, אבל הבן ברח מהבית לאחר שנטש את לימודיו בתיכון ונסע ברחבי הונגריה כחבר בלהקות תיאטרון נודדות. עם מעט ניסיון שרכש הוא למד בבית הספר למשחק של סידי ראקושי, שאותו סיים ב-1919. אז עבר לאקדמיה מוזיקה ע"ש פרנץ ליסט, שם היה תלמידו של יוז'ף שיק עד 1923.

הוא ערך את הופעת הבכורה שלו כזמר אופרה בעיר סגד, חזר משם לבודפשט ולאחר מכן נסע לווינה. הוא המשיך את הכשרתו אצל פריץ וולף והפך לזמן מה לסולן בפולקסאופר של וינה. הוא גם הופיע באופרה של וינה. לאחר מכן נאלץ להופיע לפרנסתו באוסטריה ובצ'כיה, בין היתר גם בקברטים. במילאנו למד אצל ל. וסקו, ובמינכן אצל פריץ פיינהלס והפך לעוזרו של המורה שלו. בשנת 1930 קיבל חוזה בבית האופרה של מינכן, בירת בוואריה. הוא נשאר אחד מהזמרים המובילים של הלהקה עד 1933. לאחר ההשתלטות הנאצית בגרמניה הוא פוטר מיד בגלל מוצאו היהודי למרות שהכריז על עצמו כ"לא דתי או כחסר דת". הוא חזר לבודפשט והצטרף ללהקה בשם "הקשת ההונגרית" (Magyar Szivárvány), איתה יצא לסיבוב הופעות באיטליה.

בשנת 1934, קיבל חוזה מבית האופרה של בודפשט. בשנה שלאחר מכן, במקביל להופעות, הוא החל ללמד בבית הספר למוזיקה פודור. ב-1939 פוטר מהאופרה יחד עם רבים מאוד מעמיתיו היהודים בשל החוק היהודי השני. עד 1945, הוא יכול היה להופיע רק במסגרת תיאטרון גולדמארק, רק בפני קהל יהודי, במסגרת הפעילות האמנותית של אומיקה - ההתאחדות הלאומית היהודית-הונגרית לחינוך. במהלך "מנוחתו" הכפויה, ב-1942, כתב את זיכרונותיו.

לאחר השחרור מהנאצים, הוא קיבל בחזרה את חברותו באופרה של בודפשט. הוא גם לימד באקדמיה למוזיקה על שם פרנץ ליסט משנת 1949. תלמידיו המפורסמים ביותר היו דור זמרי האופרה שלאחר מלחמת העולם השנייה. הוא פרש מבית האופרה ב-1961, אך המשיך להופיע בשנה שלאחר מכן. הוא המשיך ללמד ממש עד מותו. קולו התאים ביותר לתפקידי אופי ותפקידי בריטון הרואיים. לנדוואי הצליח לנצל היטב את ניסיון המשחק שצבר בגיל צעיר בקריירת האופרה שלו.

## תפקידיו



## ספרו
* בין שתי מערכות. בודפשט, [1942]. Baross Book Publishing Company 

## פרסים
* 1961 - פרס האמן המצטיין

## לקריאה נוספת
* אנדור לוואי באתר אומיקה - ההתאחדות הלאומית היהודית-הונגרית לחינוך
* פרנץ סקייהידי: אנדור לנדוואי
* Operissimo.com
* פרנץ סקייהידי: שאנדור לאופולד נולד לפני 140 שנה
* לקסיקון לאמנויות התיאטרון ההונגרי

## ראו גם
* אנדור לנדוואי שר את הפרולוג של הליצנים בניצוחו של וילמוס קומור
## קישורים חיצוניים
* 
* אנדור לנדוואי ב-Discogs
* אנדור לנדוואי באתר rateyourmusic
* אנדור לנדוואי ב-YouTube
* בית האופרה של בודפשט: לפני 100 שנה נולד אנדור לנדוואי
* ספרו: בין שתי מערכות
* אמנים יהודים בסופה-אנדור לנדוואי. באתר התאחדות הקהילות היהודיות בהונגריה

## הערות שוליים

קטגוריה:זמרי אופרה יהודים הונגרים
קטגוריה:משתתפי פעילות האומנות אומיקה
קטגוריה:בוגרי האקדמיה למוזיקה ע"ש פרנץ ליסט
קטגוריה:ניצולי השואה: הונגריה
קטגוריה:ואץ: אישים
קטגוריה:הונגרים שנולדו ב-1901
קטגוריה:הונגרים שנפטרו ב-1964
ילדי בית העץ (סדרת ספרים)

**ילדי בית העץ** הוא סדרת ספרים המבוססת על המיזם המוזיקלי המצליח באותו השם. את הספר כתב רן כהן אהרונוב ואייר יניב שמעוני. 

לסדרה שישה ספרים, והיא מתרחשת כשנה לפני עלילת הסדרה המקורית.

## עלילה
### מבצע חורשה
לערן, מאיה ויואב יש בית עץ משותף. שלהם ורק שלהם מאז שהיו קטנים. זהו המקום שבו הם נפגשים, מדברים, שמחים, עצובים, שרים, משתוללים, רבים ומשלימים. עכשיו נודע להם שבית העץ בסכנה, והם חייבים לפעול, ומהר.

### לשחרר את כפיר
שמונה ימים לפני סוף החופש הגדול מופיע מתחת לבית העץ אורח משונה מאוד. בעוד ערן, יואב, מאיה ואמיר מנסים לגלות מאיפה הוא הגיע ולמה דווקא אליהם, הם נקלעים לפרשיה מסובכת ומותחת, שמעורבים בה ילדים גדולים יותר משכונה אחרת. ילדי בית העץ מבינים שהפעם המוזיקה שלהם לא תספיק. הם יצטרכו לחשוב על רעיון מבריק כדי לצאת מההרפתקאה הזאת בשלום.

### ילד לא רגיל
לא הכל מסתדר לילדי בית העץ בתחילת שנת הלימודים: שני לא בטוחה שהיא רוצה להיות חברה של יואב, מאיה נפגעת מהבנות בכיתה, ואיתי, אח של אמיר, נשלח לבית ספר אחר. שאיתי נעלם, החבורה מבינה שהיא צריכה לקחת את העניינים בידיים. זה הזמן להכריז על שביתה איטלקית, וגם אם שר החינוך בכבודו ובעצמו לא מצליח לעזור, הם כבר ימצאו פתרון משלהם. כי אם לילדי בית העץ יש מטרה טובה, הם לא יוותרו אף פעם.

### אבירי השולחן הירוק
דברים משונים מתרחשים בחורשה של ילדי בית העץ. מישהו שופך בלילות ערמות של פסולת בניין בלב הטבע, ובבית העץ מתגלים שק שינה ומזוודה מוזרה. האם יש קשר בין שני הדברים? ילדי בית העץ נחושים לפתור את התעלומה בעצמם, למרות הסכנה, כי שיש להם מטרה טובה, הם אף פעם לא מוותרים.

### הסוד של סבא אפרים
סודות ישנים וחדשים מעסיקים את ילדי בית העץ. אצל סבא של מאיה בבית מתגלה דלת סתרים של כספת קטנה, אבל לפני שמתברר מה בדיוק החפצים המשונים שמוחבאים שם, מישהו פורץ את הכספת ונעלם. ילדי בית העץ יוצאים גם הפעם לחשוף את האמת.

## דמויות
### דמויות ראשיות
#### חבורת ילדי בית העץ
* **מאיה** - הוותיקה מהחבורה. אוהבת לשיר. חברה טובה של שני. חברת ילדות של יואב וערן.
* **יואב** - אחד מילדי החבורה. החבר הכי טוב של ערן. חבר של שני. חבר ילדות של מאיה וערן
* **ערן** - אחד מילדי החבורה, אוהב לנגן על גיטרה. החבר הכי טוב של יואב.
* **אמיר** - הילד החדש בחבורה. אחיו הגדול של איתי.

### דמויות נוספות
* **שני** - החברה החדשה של מאיה, וחברה של יואב. אביה הוא שיקה. נראתה לראשונה בספר השני. יש לה ידע רב בבעלי חיים.
* **שיקה** - אביה של שני. נראה לראשונה בספר השני.
* **אלברט** - הפקח הראשי. יש לו שפם קצר ומגולגל. נראה לראשונה בספר הרביעי.
* **הפקח** - הפקח האחר של החורשה, וחבר טוב של אלברט. נראה לראשונה בספר הרביעי. 
* **איתי** - אחיו הקטן של אמיר המתואר כאוטיסט.
* **אפרים** - סבא של מאיה. הופיע לראשונה בספר החמישי. נפטר בספר השישי.
* **הנוכלים** - קבוצת פורצים שפרצו בספר החמישי לכספת של סבא של מאיה.

### חיות
* **לוקה** - הכלבה של מאיה.
* **כפיר** - החמור החדש של החבורה. נראה לראשונה בספר השני. איתי מאוד אוהב אותו.
## רשימת ספרי הסדרה

## עיבודים

ילדי בית העץ הוא מיזם מוזיקלי. בשנת 2016, שנה לאחר יציאת הספר הראשון, היה עיבוד מלא של הספר, בסדרת טלוויזיה באותו השם ששודרה בערוץ כאן חינוכית, אך העלילה היא שנה לאחר עלילת הספרים. הסדרה היא אחת הנצפות ביותר בערוץ כאן חינוכית, ולה שבע עונות.

קטגוריה:ספרי ילדים ונוער המתרחשים בישראל
קטגוריה:סדרות ספרים בעברית
ברנדין פודז'מסקי

**ברנדין פודז'מסקי** (באנגלית: **Brandin Podziemski**; נולד ב-25 בפברואר 2003) הוא כדורסלן אמריקאי המשחק בעמדות הקלע והרכז בגולדן סטייט ווריורס.

## קריירה
פודז'מסקי נולד בגרינפילד, ויסקונסין, למשפחה ממוצא פולני. בעונתו השנייה בתיכון העמיד ממוצעים של 22.5 נקודות ו-9.3 ריבאונדים למשחק, בעונתו השלישית העמיד ממוצעים של 27.6 נקודות ו-9.2 ריבאונדים למשחק ובעונתו האחרונה העמיד ממוצעים של 35.1 נקודות, 10 ריבאונדים, 5.6 אסיסטים ו-4 חטיפות למשחק. הוא בחר לשחק עבור קבוצת הכדורסל של אוניברסיטת אילינוי באורבנה-שמפיין, אך מיעט לשחק ועבר לקבוצת הכדורסל של אוניברסיטת סנטה קלרה. במשחק פתיחת העונה קלע עבור קבוצתו 30 נקודות, והוסיף 9 ריבאונדים ו-5 חטיפות בניצחון קבוצתו 84–72 על מזרח וושינגטון.

ב-22 במרץ 2023 הכריז כי יתמודד בדראפט 2023 ב-NBA. בדראפט נבחר בבחירה ה-19 על ידי גולדן סטייט ווריורס. ב-7 ביולי חתם על חוזה רשמי בקבוצה, והצטרף לסגל הקבוצה לליגת הקיץ של ה-NBA.

## סטטיסטיקות הקריירה
### בעונה הסדירה של ה-NBA

## קישורים חיצוניים

## הערות שוליים

קטגוריה:אמריקאים ילידי ויסקונסין
קטגוריה:כדורסלנים אמריקאים
קטגוריה:אמריקאים ממוצא פולני
קטגוריה:ויסקונסין: כדורסלנים
קטגוריה:כדורסלני אוניברסיטת אילינוי באורבנה-שמפיין
קטגוריה:כדורסלני אוניברסיטת סנטה קלרה
קטגוריה:כדורסלני גולדן סטייט ווריורס
קטגוריה:בחירות דראפט של גולדן סטייט ווריורס
קטגוריה:אמריקאים שנולדו ב-2003
דרופ שוט

**חבטת דרופ-שוט** היא חבטה  בטניס שקרובה לרשת ומסובבת לכיוון השחקן החובט לאחר הנחיתה במגרש היריב. זו חבטה בה חובטים בכדור ברכות באופן יחסי, לפעמים עם סיבוב עילי, כך שהוא נוחת מעט מעל ובצמוד לרשת. חבטת דרופ-שוט בתזמון ובמיקום מוצלחים, תקשה על השחקן היריב להשיב בחבטה התקפית. חבטות מוצלחות במיוחד לא יאפשרו ליריב לחבוט בכדור בחזרה כלל.

חבטת דרופ שוט טובה דורשת יכולת טובה. על הכדור לקפוץ נמוך ובקרבת הרשת, לפעמים עם סיבוב אחורי אשר מאט את הכדור ומקטין את גובה הקפיצה שלו. במקרים קיצוניים מסוימים, הכדור יקפוץ חזרה ישירות לכיוון הרשת. ניתן גם להעניק לכדור ספין צידי כך שהוא יקפץ הצידה. חבטת דרופ-שוט לא טובה עלולה להגיע עמוק מדי לתוך המגרש, או גבוה מדי. במקרה כזה, היריב יכול להגיע לכדור ולענות לחבטה בקלות.


Haas - Ginepri (scrambling for the drop shot) (276357933).jpg
Djokovic drop shot (26974551291).jpg
Djokovic drop shot 2 (27009792496).jpg


## לקריאה נוספת
* 

## הערות שוליים

קטגוריה:חבטות טניס
קטגוריה:טניס
רז'ה הונטי

**רז'ה הונטי**, ד"ר, (במקור **רז'ה מנו הרמן**, בהונגרית: **Honti Rezső**; בודפשט, 30 ביוני 1879 – בודפשט, 30 במרץ 1956) היה בלשן יהודי-הונגרי, היסטוריון ספרות, מתרגם ספרותי, חבר באקדמיה ההונגרית למדעים, אביו של הפולקלוריסט יאנוש הונטי, אחיו של הצייר נאנדור הונטי. גיסיו היו גזה סילאדי, אדן גרה ופאל פאריש.

## קורות חיים
רז'ה מנו הרמן נולד במשפחה יהודית כבנם של אדולף הרמן (1836–1918) יזם בנייה, מהנדס ושל לאונורה פוקס. את לימודיו השלים באוניברסיטאות בבודפשט (כיום שמה אוניברסיטת אטווש לוראנד) ובכמה אוניברסיטאות זרות. בשנת 1900 קיבל דוקטורט במדעי הרוח ובשנת 1901 תעודת הוראה לתיכון. משנת 1900 היה מורה בבית ספר תיכון בבודפשט, ומשנת 1909 היה גם מרצה לשפה האיטלקית באוניברסיטת יוזף המלכותי ההונגרי. בתקופת הרפובליקה הסובייטית ההונגרית היה מרצה לבלשנות צרפתית ואיטלקית באוניברסיטת בודפשט. לאחר 1920 הודח מתפקיד זה, ולאחר מכן פוטר גם מתפקידו כמורה בתיכון. מכאן ואילך עסק בעיקר במתן שיעורי שפות, וכן בכתיבת ספרים בשפה הצרפתית, האיטלקית, הספרדית, האנגלית והרוסית ועריכת מילונים.

ב-1944, בשל מוצאו היהודי, הוא נאלץ לענוד טלאי צהוב, ואז הוא גורש, אבל שרד את תקופת השואה. לאחר 1945, הוא הצליח ללמד שוב, לימד רוסית באוניברסיטאות ובמכללות. הוא שלט ב-15 שפות, כולל ערבית ופרסית.

לאחר מלחמת העולם השנייה לימד את השפה הרוסית באוניברסיטאות, מכללות וקורסים שונים. הוא תרגם להונגרית את יצירותיהם של פושקין, גוגול, טולסטוי, צ'כוב, גי דה מופאסן, וכן סופרים איטלקיים, ערבים ופרסיים.

אשתו הייתה אירמה סנדראי (1886–1974), בתם של נשיא לשכת המסחר והתעשייה של מור סנדראי ושל אידה וייס.

## יצירותיו העיקריות
* אהבה שמימית (Fra Jacopone da Todi) (בודפשט, 1901)
* דנטה (בודפשט, 1921)
* Italienische Elementargrammatik (היידלברג)

## ספרות
* גאבור דבצ'רי : רז'ה הונטי . (קול חדש, מס' 6, 1956)
* לאיוש אנטל - איוואן הורבאט - מיקו פאלנה: רז'ה הונטי סופר ספרי לשון הפוליגלוט (בודפשט, 1962)

## לקריאה נוספת
* Magyar életrajzi lexikon I. (A–K). Főszerk. Kenyeres Ágnes. Budapest: Akadémiai. 1967. (לקסיקון ביוגרפי הונגרי. עורכת ראשית אגנש קניירש)
* לקסיקון יהודי הונגרי. 1929. עורך ראשי פטר אויווארי. גישה מקוונת
* Magyar irodalmi lexikon I–III. Főszerk. Benedek Marcell. Budapest: Akadémiai. 1963–1965. (לקסיקון ספרותי הונגרי)

## מאמרים קשורים
* סיפורי אלף לילה ולילה
## קישורים חיצוניים

* רז'ה הונטי באתר Arcanum
* ששה מספריו של רז'ה הונטי
* המכון למורשת לאומית: רז'ה הונטי
* רז'ה הונטי: ונציה והלידו. ספר תיירות (1935)

## הערות שוליים

קטגוריה:בלשנים ולשונאים יהודים הונגרים
קטגוריה:מתרגמים יהודים הונגרים
קטגוריה:בודפשט: אישים
קטגוריה:ניצולי השואה: הונגריה
קטגוריה:יהדות בודפשט
קטגוריה:יהודים חברי האקדמיה ההונגרית למדעים
קטגוריה:בוגרי אוניברסיטת אטווש לוראנד בודפשט
קטגוריה:היסטוריוני ספרות יהודים הונגרים
קטגוריה:הונגרים שנולדו ב-1879
קטגוריה:הונגרים שנפטרו ב-1956
Diva to Diva

"**Diva to Diva**" (בעברית: "**דיווה לדיווה**") הוא שיר שהוקלט על ידי הזמרת השוודית שארלוט פרלי והזמרת-יוצרת הישראלית דנה אינטרנשיונל. הוא יצא לאור ב-9 במרץ 2019 בהוצאת חברת התקליטים סטוקהאוס השייכת לאיקס5 מיוזיק גרופ, כסינגל שלא מתוך אלבום אולפן.

## רקע
לאחר זכייתה השלישית של ישראל באירוויזיון עם השיר "דיווה" של אינטרנשיונל התקיים האירוע העוקב של התחרות בירושלים. בשנה זו ניצחה הזמרת השוודית שארלוט פרלי עם "Take Me to Your Heaven". בעת טקס העברת הגביע המסורתי, בו הזוכה של המהדורה הקודמת מעניק למנצח האירוויזיון הנוכחי את הפרס, מעדה אינטרנשיונל על הבמה ונפלה. רגע זה נחשב לאחד מהרגעים הזכורים ביותר בתולדות התחרות. לאחר מכן האשים מעצב הפסלון, יעקב אגם, את אנשי ההפקה, שמאנו לתת זמן מספיק לביצוע חזרה גנרלית עם אינטרנשיונל.

במרץ 2019 סיפרה אינטרנשיונל לכאן 11 כי מאז תקרית הנפילה באירוויזיון 1999 נוצר מעין סכסוך קטן בינה לבין פרלי.  – אמרה. במרוצת השנים נפגשו השתיים במספר אירועים הקשורים לאירוויזיון, אך בכולן בחרו להתעלם זו מזו. באירוויזיון 2008 בו השיר הישראלי, "כאילו כאן" בביצוע בועז מעודה, נכתב על דיי אינטרנשיונל, התראיינה פרלי לכלי התקשורת בתור אחת מנציגי המדינות המשתתפות, ואמרה כי היא מתייחסת אל אינטרנשיונל כגבר – אמירה שגררה ביקורת עזה בשל אופייה הטרנספובי. אינטרנשיונל כתגובה תקפה אותה בריאיון אחר.

## על השיר
ב-9 במרץ 2019 הופיעו אינטרנשיונל ופרלי בקטע האמנותי של גמר אירוע המלודיפסטיבלן, הקדם השוודי לאירוויזיון. כל אחת ביצעה את השיר איתו זכתה ודואט חדש בשם "Diva to Diva". הוא הופק בהשראת "I Feel Love" של דונה סאמר. בסיום ההופעה הצהירה אינטרנשיונל:

אינטרנשיונל אף זכתה להעניק את הנקודות מאחת מנקודות השיפוט.

## מיקומי שיא

## קישורים חיצוניים

## הערות שוליים

קטגוריה:שירי דנה אינטרנשיונל
קטגוריה:שירים באנגלית
קטגוריה:שירים שנכתבו על ידי דייוויד בנגט קרוגר
קטגוריה:שירים שנכתבו על ידי פרדריק לארס קמפה
קטגוריה:שירים שנכתבו על ידי ניקלאס גוסטב קרסון מאטסון
קטגוריה:שירים שהולחנו על ידי דייוויד בנגט קרוגר
קטגוריה:שירים שהולחנו על ידי פרדריק לארס קמפה
קטגוריה:שירים שהולחנו על ידי ניקלאס גוסטב קרסון מאטסון
קטגוריה:שירי להט"ב
קטגוריה:שירים על דיסקו
קטגוריה:שירים על ריקודים
קטגוריה:סינגלים בהוצאת סטוקהאוס
ג'ובייל

**ג'ובייל** (בערבית: **الْجُبَيْل**; תעתיק מדויק: **אלְגֻ'בַּיְל**) היא עיר נמל במחוז א-שרקייה שבמזרח ערב הסעודית, השוכנת על חוף המפרץ הפרסי. העיר היא ביתה של חברת הפטרוכימיה הגדולה במזרח התיכון והרביעית בגודלה בעולם, , ושוכנת בה גם עיר התעשייה הגדול ביותר בעולם. יש לה את פרויקט המים והחשמל העצמאי הגדול בעולם המייצר 2743.6 מגה-ואט של חשמל ו-800,000 מ"ק מים מדי יום. ג'ובייל כוללת את העיר העתיקה של ג'ובייל, שהייתה כפר דייגים קטן עד 1975, ואת אזור התעשייה. העיר התעשייתית ג'ובייל הוא פרויקט ההנדסה האזרחית הגדול ביותר בעולם כיום.

בשנת 1975, ממשלת סעודיה קבעה את ג'ובייל כאתר לעיר תעשייתית חדשה, עם התרחבות ותיעוש מהירים. אזורי התעשייה והמגורים החדשים נקראו  (בערבית: **مدينة الجبيل الصناعية**; תעתיק: **מדינת אלג'ביל אלצנאעיה**). על פי מפקד האוכלוסין האחרון משנת 2022, התגוררו בג'ובייל 474,679 בני אדם, מה שהופך אותה לעיר השלישית בגודלה במחוז א-שרקייה, אחרי דמאם והופוף.

## היסטוריה
לעיר ג'ובייל יש שורשים עתיקים. התיישבות אנושית ראשונה במקום תועדה לפחות לפני 7,000 שנים, כאשר אנשי דילמון — שהציוויליזציה שלהם הקרינה במעלה ובמורד חופי המפרץ הפרסי — הקימו שם יישוב. האתר הארכאולוגי  נבנה בסביבות 1928 והיה מקור מים מרכזי עבור ג'ובייל.
בספטמבר 1933, ג'ובייל קיבלה מידת פרסום כאתר הנחיתה של צוות הגאולוגים הראשון שחיפש נפט בערב הסעודית.

## עיר התעשייה ג'ובייל
עיר התעשייה ג'ובייל הוקמה בשנת 1975 והיא עיר התעשייה הגדולה בעולם. היא משתרעת על פני 1,016 קילומטרים רבועים וכוללת מתחמי תעשייה, נמל ומתחמי נמל מרכזיים. היא תורמת לכ-7% מהתמ"ג של ערב הסעודית.

בכטל החלה לעבוד על פרויקט עיר התעשייה ג'ובייל לפני יותר מ-40 שנה ועדיין עובדת בג'ובייל כעת. בכטל ניהלה את פרויקט ג'ובייל מאז תחילתו באמצע שנות ה-70, ובשנת 2004 הוועדה המלכותית לג'ובייל וינבוע ביקשה מהחברה לנהל את ג'ובייל II, הרחבה של 3.8 מיליארד דולר של אזורי התעשייה והמגורים של העיר.

## אקלים

## קישורים חיצוניים

* 

## הערות שוליים

קטגוריה:ערב הסעודית: ערי נמל
קטגוריה:המפרץ הפרסי: ערי נמל
בית הספר לעסקים של אוניברסיטת סטנפורד

**בית הספר לעסקים של אוניברסיטת סטנפורד** (באנגלית: **Stanford Graduate School of Business**, או בקיצור: **סטנפורד GSB**) הוא בית הספר למנהל עסקים של אוניברסיטת סטנפורד, אוניברסיטת מחקר פרטית בסטנפורד, קליפורניה, ארצות הברית. במשך כמספר שנים בית ספר זה היה בית הספר לעסקים הסלקטיבי ביותר בארצות הברית, שקיבל רק כ-6% מהמועמדים.

סטנפורד GSB מציע תואר שני במנהל עסקים (MBA), תוכנית MSx (MSx בניהול למנהלים באמצע הקריירה) ותוכנית דוקטורט המשתפת פעולה עם הפקולטות למדעי כדור הארץ, חינוך, הנדסה, משפט ורפואה בסטנפורד.

## היסטוריה
בית הספר נוסד בשנת 1925 כאשר הנאמן הרברט הובר הקים ועדה המורכבת מוואלאס אלכסנדר, ג'ורג' רולף, פול שופ, תומאס גרגורי ומילטון אסברג כדי להבטיח את הכספים הדרושים להקמת בית הספר. וילארד הוצ'קיס הפך לדיקן הראשון של סטנפורד GSB. הספרייה נחנכה רשמית ב-3 באפריל 1933. הספרייה הוקמה עם כ-1,000 כרכים ודוחות מגוונים.

ג'ונתן לוין מונה לדיקן ה-10 של בית הספר בספטמבר 2016.

## אקדמיה
סטנפורד GSB מציעה תוכנית מסורתית לתואר שני במנהל עסקים (MBA) המסתיימת בדרך כלל תוך שנתיים, תואר שני במדעים ("תוכנית MSx") שאורכת בדרך כלל כשנה אחת, ותוכנית דוקטורט (PhD). תוכנית ה-MBA היא תוכנית לתואר שני המונה כ-420 סטודנטים בכל שנה. תוכנית MSx מיועדת למנהלים באמצע הקריירה בעלי לכל הפחות 8 שנות ניסיון בעבודה מקצועית.

ל-GSB יש מספר שיתופי פעולה עם בתי ספר לעסקים אחרים. בית הספר מציע תוכניות לחינוך מנהלים במשותף עם בית הספר לעסקים של הרווארד. ה-GSB מציע גם אחת משלוש תוכניות Sloan Fellows לניהול, בשיתוף עם המכון הטכנולוגי של מסצ'וסטס ובית הספר לעסקים של לונדון.

## דירוג
נכון ליולי 2023 GSB דורג במקום השלישי של "US News & World Report", במקום הראשון של ביזנסוויק, של דירוג QS ובדירוג "Poets & Quants".

בית הספר למנהל עסקים בסטנפורד הוא בית הספר לעסקים הסלקטיבי ביותר בארצות הברית, כאשר אחוז הקבלה עומד על כ-6%–7%.

## קישורים חיצוניים

* 

## הערות שוליים

קטגוריה:אוניברסיטת סטנפורד
קטגוריה:ארצות הברית: בתי ספר לעסקים
חואן ספורסה

**חואן סבסטיאן ספורסה** (בספרדית: **Juan Sebastián Sforza**; נולד ב-14 בפברואר 2002 ברוסאריו שבארגנטינה) הוא כדורגלן ארגנטינאי המשחק בעמדת הקשר האחורי בקבוצת ז'ובנטודה מליגת העל הברזילאית.

## קריירת מועדונים
ספורסה גדל במחלקות הנוער של סנטה טרסיטה, אוניון דה אלברס, סרמיינטו, פונדסיון מסי וניואל'ס אולד בויס. בשנת 2020 החל לשחק בקבוצה הבוגרת של ניואל'ס אולד בויס במסגרת ליגת העל הארגנטינאית.

## קישורים חיצוניים

קטגוריה:כדורגלנים ארגנטינאים
קטגוריה:קשרי כדורגל ארגנטינאים
קטגוריה:כדורגלני ואסקו דה גאמה
קטגוריה:כדורגלני ז'ובנטודה
קטגוריה:כדורגלני ניואל'ס אולד בויס
קטגוריה:ארגנטינאים שנולדו ב-2002